Konferansa Neteweyî ya Jinên Kurd
Konferansa Neteweyî ya Jinên Kurd pêkhatineke di navbera jinên kurd de tê lidarxistin e. Îsal duyemîn konferans li bajarê Hewlêrê li Başûrê Kurdistanê bi tevlîbûna gelek jinên ji her aliyên Kurdistanê û derveyî welat di 22'ê gulanê de destpê kir û sê rojan dom kir. Konferansa yekemîn a jinên kurd jî di 2010'an de li bajarê Bakurê Kurdistanê, Amedê hatibû lidarxistin. Jinên kurd, di konferansê de, hem li ser pirsgirêkên xwe yên jinî nîqaş dane meşandin û hem jî li ser pirsgirêkên neteweyî û hem jî li ser zor û şîdeta ku dewletên weke ên Îran, Sûrî, Tirkiye ku li ser kurdan dikin jî hat axiftin.

Konferansa Yekem

Konferansa Duyem 
Konferans di 22'ê gulanê de destpê kir û sê rojan dom kir.
Di konferansê de li gorî agahiyan dihate payîn ku 186 jinên ji Kurdistan û derveyî welat beşdar bibin. Ji wan delegeyan 78 yên ji Başûrê Kurdistanê, 55 ji Kurdistana Tirkiyeyê, 17 ji Kurdistana Sûriyê, 24 ji Kurdistana Îranê û 12 jin jî, ji welatên Ewrûpa ne. Beriya konferansê jinên kurdên ji rojhilatê Kurdistanê ji sedemên nediyarbûna çawanî û parvekirina kursiyan aşkere kirin ku ew tevlî konferansê nabin. Jinên rêxisitnên ku tevlî konferansê nebûn weke li jêr in:
Jinên Partiya Demokrat a Kurdistana Îranê
Jinên Komeleya Şoreşvanên Zehmetkêş ên Kurdistana Îranê
Jinên Partiya Demokrat a Kurdistanê
Jinên Komeleya Zehmetkêşên Kurdistanê
Jinên Yekîtiya Şoreşgerên Kurdistanê
Jinên Sazmana Xebat a Kurdistana Îranê
Jinên Partiya Serbestî ya Kurdistanê
Jinên Yekîtiya Demokratîk a Kurdistanê

Gotinên ji Konferansê 
 "Şer di bin serweriya zilaman de pêk hatin, divê em ji bo aştiyê rola xwe pêk bînin." Parlemena Herêma Kurdistanê, Dr Çinar Saed

 "Konferansa me, bi serê xwe ji bo jina kurd bi serê xwe ronesansek e." Parlemena serbixwe ya Amedê, Leyla Zana

 "Ya ku Kurdistanê azad bike jî, dê jina kurd be.” Nûnera KADEP'ê, Yüksel Avşar.

 "Ji bo azadiya rêberê PKK'ê Abdullah Ocalan û hemû girtiyên siyasî û tecrîda girankirî ya li ser Ocalan bi dawî bibe, wê hewldan werin destpêkirin. Osman diyar kir, ku di vê mijarê de wê bi Serokê Herêma Kurdistanê Mesud Barzanî, Serokwezîrê Herêmê Nêçîrvan Barzanî, serokkomarê Iraqê Celal Talabanî, nûnerên partiyên siyasî, Neteweyên Yekbûyî û Yekîtiya Ewrûpayê re hevdîtin pêk werin." Parlemena Iraqê Nermîn Osman.

Encamnameya Konferansa Duyem 
Di dawiya konferansa duyem de li gorî gotûbêjan 8 xalên girîng weke encamnayê ji bo gelê kurd hatin ragihandin:
 Mafê gelê kurd e ,weke hemû gelên cîhanê biryar li ser diyarkirina çarenivîsa xwe bide.

 Jinên kurd ji bo çareserkirina doza rewa ya gelê kurd li hemû beşên din ên Kurdistanê xebata xwe geş dike, bi awayekî ku her beşek li gor şert û mercên taybetî xwe bike.

 Ji bo bingehdanîna civakeke demokratîk, azad û wekhevî; pêwist e temamên tevger, rêxistin û dezgehên jinan ên Kurdistanê bi berdewamî di nav têkoşînê de bin.

 Em li ser amadekirina destûr û programên lêhatî yên ji bo damezirandina mekanîzmaya hevbeş ya ji bo hemû pirsgirikên jinan berdewam dibin.

 Pêwist e beşdariya jinan di Konferansa Neteweyî ya Kurd û di Komîteya Amadekarî ya Konferansê de ji sedî 40î kêmtir nebe.

 Endamên konferansê ji bo azadkirina girtiyên siyasî yên kurd dawakarê pêşvebirina hemû hewlan e, ev jî erkekî ferz e ji bo biserxistina aramî û aştî li Kurdistanê û Rojhilata Navîn.

 Konferans rêz li hemû xebatkarekî/e doza rewa ya kurd digre, bêyî cihêtiya îdeolojî û bîr û bawerî.

 Konferans îdaneya kuştin û qirkirina hevwelatiyên kurd a hemû ciyekî û di bin her pasawêk be dike.

Çavkanî 

Konferans